section_heading: Životopis
paragraph_text: Pisac je omanjih zbirki humorističkih i satiričkih pripovijesti i crtica vezanih uz malograđanski krug. U svojoj "Popratnici" uz zbirku Za dokolicu Barušić naglašava:" Ove su pripovijesti napisane po istini i prikazuju zabavne zgode iz života različitih staleža." Opisuje razne "dosjetljive" osobe kao u pripovijetci Čovjek mora znati kako će si pomoći, u kojoj dosjetljivi Joza iskorištava finance da mu prebace žito, lakovjerne i pohlepne koji se žele obogatiti pokrećući posao o kojem malo znaju (Kako se današnji dan peradarstvo isplaćuje), goropadnoj i zloj ženi (Ovoj nema lijeka), nespretnjakoviću koji upada u nevolje zbog pića (Dva kaputa), ljubaavnim pustolovinama (Večera kod umirovljenog krvnika. U naoko bezazlenoj pripovijetci Jedno liječenje svojim perom šiba društvenu klimu u kojoj stranci bez znanja jezika dolaze da bi "pošteno" zaradili, a ne i da bi pošteno radili. I na kraju "Među braćom" opisuje odnose učitelja prema inspektorima, a ponešto doznajemo i o životu i navikama u tadašnjem školstvu.